เดินผ่านหลายครั้งแต่ไม่เคยแวะ เพราะคนเต็มตลอด ถ้าอยากกินจริงๆต้องยืนรอหรือบอกพนักงานให้ช่วยหาโต๊ะให้ค่ะ บังเอิญวันนี้โชคดีมีโต๊ะว่าง บวกกับฝนตก อากาศช่างเหมาะกับการกินก๋วยเตี๋ยวยิ่งนัก อากาศเย็นๆกับก๋วยเตี๋ยวร้อนๆสักชาม 

พิกัดร้าน : ร้านก๋วยเตี๋ยวไก่มะระเจ๊แดง ตั้งอยู่ทางเข้าห้างเซ็นทรัลลาดพร้าว ประตูที่เชื่อมต่อไปยังห้าง เดอะวัน ร้านจะมี 2 โซน ที่ติดกับทางเข้าห้าง และด้านล่างก่อนทางเข้าห้าง ซึ่งเป็นร้านเดียสกันนะคะ ตอนแรกก็แอบงงว่าทำไม 2 ร้านนี้ขายเหมือนกัน จริงๆก็คือร้านเดียวกันค่ะ แค่แยกส่วนออกมา เพราะพื้นที่ช่วงทางเข้าห้างนั้นค่อนข้างแคบและที่นั่งน้อยไม่เพียงพอต่อจำนวนลูกค้า ซึ่งอย่างที่บอก ลูกค้าค่อนข้างเยอะค่ะ ร้านนี้จะขายก๋วยเตี๋ยวไก่มะระค่ะ ซึ่งไก่จะเป็นไก่ตุ๋น ราคาเริ่มต้นที่ ธรรมดา 40 พิเศษ 50 

 -เส้นเล็กไก่มะระ (40 บาท) เส้นลวกมาได้เหนียวนุ่ม น้ำซุปหอม รสชาติกลมกล่อมมากๆ คือไม่ต้องปรุงก็อร่อยแล้วค่ะ ส่วนไก่ตุ๋นที่ร้านใช้น่องเล็กนะคะ ไก่ตุ๋นเปื่อยนุ่มอร่อย ส่วนตัวคิดว่าราคาแอบแพงไปนิดนะ เพราะถ้าใช้น่องไก่ใหญ่จะฟินกว่านี้ค่ะ โดยรวมถือว่ารสชาติโอเค โดยเฉพาะน้ำซุป รสชาติกลมกล่อมมากๆ